Държавен вестник, бр. 62, 2022 г., стр. 31

БРОЙ  62	
Д Ъ Р Ж А В Е Н  В Е С Т Н И К 	
СТР.  31  
канска, междуобластна, областни и общински, 
в съответствие с разпоредбите на Регламент 
(ЕО) № 1370/2007 на Европейския парламент 
и на Съвета от 23 октомври 2007 г. относно 
обществените услуги за пътнически превоз 
с железопътен и автомобилен транспорт и 
за отмяна на регламенти (ЕИО) № 1191/69 и 
(ЕИО) № 1107/70 на Съвета (Регламент (ЕО) 
№ 1370/2007) и които спазват правилата за 
извършване на обществен превоз на пътници.
Средствата са целеви и не се допуска 
разходването им за други дейности от общи­
ните. На общините, които са заявили, че не 
са възложители на междуселищни автобусни 
линии от утвърдени транспортни схеми, не 
са разпределени средства в приложение № 1 
към чл. 3. 
За целите на разпределението общините 
ползват принципа от част четвърта, глава 
трета от Наредбата за условията и реда за 
предоставяне на средства за компенсиране на 
намалените приходи от прилагането на цени 
за обществени пътнически превози по автомо­
билния транспорт, предвидени в нормативните 
актове за определени категории пътници, за 
субсидиране на обществени пътнически пре­
вози по нерентабилни автобусни линии във 
вътрешноградския транспорт и транспорта в 
планински и други райони и за издаване на 
превозни документи за извършване на пре­
возите (Наредбата), приета с Постановление 
№ 163 на Министерския съвет от 2015 г. и 
Регламент (ЕО) № 1370/2007.
Всяка община разпределя средствата по 
еднакъв начин за всички превозвачи, които 
кандидатстват за субсидиране на пътнически 
превози по междуселищни автобусни линии, 
извън тези по Наредбата, в рамките на разме­
ра на средствата, определени є в приложение 
№ 1 към чл. 3.
Превозвачите кандидатстват за субсидии по 
междуселищни автобусни линии, извън тези по 
Наредбата, със следните попълнени справки 
по образци, приложени към тези указания:
1. приложение № 1 – междуселищни ав­
тобусни линии, извън тези по Наредбата, с 
които се кандидатства за субсидии за 2022 г.;
2. приложение № 2 – справка за финансо­
вите резултати от извършените междуселищни 
превози през 2022 г. по линиите, включени в 
приложение № 1 към тези указания, която се 
попълва към конкретен отчетен период (към 
31.08.2022 г. и към 31.12.2022 г.), както следва:
· в ред 1 се попълва общият пробег по 
междуселищни автобусни линии, извън тези 
по Наредбата, за 2022 г., в хиляди километри 
(сумата от пробезите, посочени в справка –  
приложение № 1 към тези указания); 
· в ред 2 се отчита в хиляди броят на 
превозените пътници за съответния период;
· в ред 3 се отчитат в левове общите 
приходи от дейността по предоставяне на 
превозни услуги, за които се кандидатства 
за субсидиране;
· в ред 3.1. се отчитат в левове нетните 
приходи от продажби от извършваната дейност 
(продажба на превозни документи);
· в ред 3.2. се посочват в левове всички 
получени компенсации за безплатните и по 
намалени цени превози от централния бю­
джет за конкретния отчетен период, които 
общината реално е изплатила на превозвача 
за посочените в приложение № 1 към тези 
указания междуселищни автобусни линии;
· в ред 3.3. се отчитат в левове други при­
ходи от извършваната дейност, които включват 
и средствата, получени по икономическите 
мерки на национално ниво, свързани с пан­
демията от COVID-19, които имат отношение 
към автомобилния транспорт. 
Във връзка с горното превозвачите биха 
могли да използват разпоредбите на чл. 55, 
ал. 3 и чл. 58, ал. 1 и 2 от Наредбата, които 
са приложими по отношение на разпределе­
нието на разходите между отделни дейности, 
като същите принципи могат да се използват 
аналогично за разпределение и на други при­
ходи от различни видове дейности (например 
приходи от реклама, приходи от икономиче­
ски мерки на национално ниво, свързани с 
COVID-19, и др.);
· в ред 4 се отчитат в левове общите 
разходи за дейността по предоставяне на 
превозни услуги, за които се кандидатства 
за субсидиране;
· в ред 4.1. – в ред а) се отчитат разходите 
за суровини и материали, в т.ч.: гориво (ел. 
енергия);
· в ред 4.2. – ред а) и ред б) се отчитат в 
левове разходи за персонала, в т.ч.: разходи 
за възнаграждения и разходи за осигуровки;
· в ред 5 се отчита в левове загубата, ко­
ято се изчислява, като от общите разходи се 
извадят общите приходи (ред 4 – ред 3);
· в ред 6 се отчита в левове разумна 
печалба, ако такава е предвидена в акта за 
възлагане, в размер до 5 на сто от общия 
размер на преките и съответната част от не­
преките разходи за дейността по предоставяне 
на пътнически превозни услуги, по които се 
кандидатства за субсидиране; в случай че 
предвидената по договор разумна печалба е 
в по-голям размер, разликата е за сметка на 
съответната община;
· в ред 7 се отчита в левове нетен финан­
сов ефект, който се изчислява като сбор от 
загубата и разумната печалба (ред 5 + ред 6).
Справките по приложение № 1 и прило­
жение № 2 към тези указания се подават 
от превозвачите към общините, с които 
имат сключени договори за изпълнение 
на превози по съответните междуселищни 
автобусни линии, като данните се изчис­
ляват с натрупване за съответните отчетни 
периоди от 01.01.2022 г. – 31.08.2022 г. и от 
01.01.2022 г. – 31.12.2022 г.